Den Vest-Sjællandske Avis, 1820-09-02
Oversigt over Dagens udenlandske Nyeheder. Det maae altid ansees for uvist hvilket Resultat Monarkernes Congres i Pesth vil frembringe, da deres Forhandlinger mueligen kunne føre til den Overbeviisning: at man ved at tillade den i Neavel foregaaede Statsforandring kun vil bevirke i Tidens Følge, at lignende ville udbrede sig over hele Jtalien, og at dersom den Østerrigske Armee, som opstilles i Lombardiet, kan endog forhindre det foren Tid, saa vil den dog ikke altid kunne blive staaende i samme Stilling, saa at de Carbonaris dog stedse kunne gjøre sig Haab om, at udføre deres store Plan, at forene alle Jtalienske Stater til eet eneste constitutionelt Monarkie, naar de kun ville oppebie en passende Leilighed dertil; naar Østerrig, nemlig kunde blive indviklet i andre Krige eller ved andre politiske Omstændigheder kunde blive forhindret fra at agere med Kraft til at bevare sine egne Jtalienske Lande og til at holde sine Familie-Stater paa Jtaliens Jordbund oprette. Af denne grundede Frygt for, at de allierede Magter ville fordre, at de offentlige Anliggender i Kongeriget begge Sicilierne skulle bringes tilbage til deres forrige Forfatning; eller at i det mindste ifølge den Mand, som udtaler sig af den Russiske Keisers cirkulaire Note om den Spanske Revolution, det skal blive fordret, at den i Neapel foregaaede Statsomvæltning skal blive erkiendet for ugyldig, og at en nye Statsconstitution skal udgaae umiddelbart og frivilligt fra Monarken selv, men hvorved dog det nærværende Partie vilde blive styrtet, er det begribeligt at dette Partie maae opbyde alt for at sætte sig i ForsvarsTilstand og at søge at holde sig i sin Stilling; og der fortælles, men rigtig nok kun i den piemontesiske Hoftidende, at en giennemreisende Englænder skal have fortalt, at en af Krigsministeren General Carascosa udkastet Forsvars Plan skal være under Trykken, hvori Folket opmuntres til at afbrænde sine Byer og tilintetgiøre Sæden o. s. v. for at forhindre Fienden fra at trænge ind i Landet, dersom han skulde nærme sig til Grændserne. Om det Rygte er sandt, at der skal herske i Calabrien og de Abruzzos en Tilbøielighed hos Jndvaanerne for at oprette færskildte og uafhængige Republikker, kan ikke vides; men der meldes dog, at D. Raf. Poerco, som er Chef for den constitutionelle Colonne i Calabrien, har meldet Overgeneralen Pepe, at Calabreserne allerede siden den 12te have plantet den trefarvede Fahne, og at hans Corps altid staaer rede til Generalens Disposition. En yderst krænkende Omstændighed for den hidtilværende Regiering vilde den Begivenhed være, dersom den er sand, men som meldes i et Handelsbrev fra Neapel, at Landsbyen Pito, hvori Murat blev fanget og skudt, er blevet aldeles nedrevet og gjort lige med Jorden, og at en Støtte skal oprettes paa Midten af det Sted, hvor Landsbyen før stod. - Kronprindsen, der nu som Rigsforstander staaer i Spidsen for de offentlige Anliggender, nød langt fra ikke tilforn den Agtelse som Kongen og Prindsen af Salerne; men da han stedse havde opholdet sig i Sicilien, saa var han mindre bekiendt i Neapel end i dette Land, og han er nu Redskabet i den Factions Hænder, som var i Besiddelse af Magten. J det af ham udstædte Decret om National-Parlamentets Sammenkaldelse, indeholdes en nærmere Bestemmelse om de Deputeredes Antal, og hvorledes de skulle udvælges. De skulle for begge Kongerigerne udgiøre ialt 98 Deputerede og 32 Suppleantere, hvoraf 44 Deputerede og 24 Suppleantere for det egentlige Kongerige Neapel, hvis Folkemængde udgiør 5 Millioner 52361 Siæle, og 24 Deputerede med 8 Suppleantere for Sicilien, hvis Folkemængde beløber sig til 1 Million 681873 Siæle. Folkemængden i det forenede Kongerige beløber sig saaledes til 6 Millioner 734234 Jndvaanere.